பெருமிதத்துடன் கூறினார் மாமல்லர். " இந்தச் சிற்பங்களை எல்லாம் பார்த்துக்கொண்டே இருக்க வேண்டும் போல் தோன்றுகிறதே " என்றாள் கயல். " சிற்பக் கலையின் உச்சத்தை நீ பார்க்க வேண்டுமா ? என்னுடன் வா ! " என்று கூறிக் கயலை அழைத்துச் சென்றார் மாமல்லர். இருவரும் அர்ச்சுனன் தபசுச் சிலைக்கு அருகில் வந்து நின்றனர். அங்குப் பாறையில் இருந்த சிற்பங்களைக் கண்டு கயல் வியந்து போனாள். " ஐயா ! இந்தப் பாறையில் மனிதர்கள் , விலங்குகள் , பறவைகள் போன்ற சிற்பங்கள் செதுக்கப்பட்டுள்ளன. இவை உயிருள்ளவற்றை நேரில் பார்ப்பது போல அழகாக உள்ளன "